טיול ספארי טנזניה משלב חזרה אל נופי בראשית, מרחבי טבע עצומים, אלפי בעלי חיים בסביבתם הטבעית ומפגש מרתק עם בני שבטים. בין החודשים דצמבר למרץ מתרחשת עונת ההמלטות. אלפי נקבות ממליטות את גוריהן ובעקבות זאת אלפי טורפים משחרים לטרף. זו הזדמנות נהדרת לצפות בהמון בעלי חיים בשיא הפעילות בסביבתם הטבעית ולחוות את מלחמת הקיום בטבע במלוא הדרה.
לאחר נחיתתכם בשדה התעופה קילימנג’רו בשעה 13:00 בצהריים, תאספו את המזוודות, תנפיקו ותשלמו על ויזת הכניסה למדינה ($50 לאדם) – יאסוף אתכם הנהג/מדריך שלכם לכל תקופת הספארי ותסעו יחדיו לשמורת הטבע אגם מניארה, לנסיעת ספארי קצרה ברחבי השמורה ולינה.
לאחר ארוחת הבוקר, ניכנס לרכב ונצא לסיור בעקבות בעלי החיים בשמורת הסרנגטי עד לשעות הצהריים המוקדמות. לאחר מכן נמשיך בנסיעה לכיוון מכתש נגורונגורו, כאשר בדרך נערוך ביקור מרתק בכפר מסאי מסורתי, בו נוכל ללמוד מקרוב על אורחות חייהם של בני שבט ססגוני זה הניזון מ…דם וחלב! נגיע “לפלא השמיני” של העולם הלא הוא מכתש הנגורונגורו (Ngorongoro Crater). עם הגיענו לשמורת נגורונגורו נערוך תצפית מגובה 600 מטר אל תחתית הלוע הכבוי ולאחר מכן ניסע ללודג’ ללינה.
לאחר ארוחת הבוקר, תחלו בנסיעת ספארי בשטחי שמורת טרנגירי ותיפרדו מחיות הבר המדהימות של צפון טנזניה. משם, תועברו לשדה התעופה הבינלאומי לקראת טיסתכם בחזרה לישראל.
טיסות בינלאומיות ישירות של Ethiopian Airlines – מבוסס על מחיר $750 לאדם (המחיר הבסיסי של הטיסות – נתון לשינוי בהתאם לזמינות ותאריכים).
איסוף והעברות אל שדה התעופה וממנו.
לינה בלודג’ים ומלונות מפוארים ומפנקים, הממוקמים בלב השמורות בטנזניה.
סיורים בחמשת השמורות המובילות בטנזניה ללא הגבלת קילומטרים ברכבי 4X4 מותאמים לספארי.